चंडीगढ़. सेक्टर-27 प्रेस क्लब में शनिवार को बीडी काजला और उनके घरवालों ने प्रेस कॉन्फ्रेंस के दौरान सहजधारी सिख फेडरेशन के प्रधान डॉ. परमजीत सिंह राणू के साथ मारपीट की।
काजला ने यह प्रेस कॉन्फ्रेंस डॉ. परमजीत सिंह के खिलाफ ही की थी। इस दौरान काजला डॉ. परमजीत पर आरोप लगा रहे थे कि डॉ. परमजीत के उनकी बहू के साथ नाजायज संबंध हैं, इसलिए वह दोनों एक साथ रहते हैं। इसी दौरान डॉ. परमजीत काजला की बहू के साथ वहां पहुंच गए और अपनी सफाई देने लगे। इस पर काजला के घरवालों ने डॉ. परमजीत और अपनी बहू की जमकर पिटाई की। डॉ. परमजीत ने वारदात की जानकारी कंट्रोल रूम पर दी। पीसीआर की जिप्सी में घायल डॉ. परमजीत और काजला की बहू को इलाज के लिए जीएमसीएच-32 में भर्ती करवाया।
सेक्टर-26 थाना पुलिस ने मामले की जांच शुरू कर दी है। बीबी काजला मोहाली में अपने परिवार के साथ रहते हैं। काजला के छोटे बेटे दीपक ने मोहाली की रहने वाली एक युवती से लव मैरिज की था। उनका एक 6 साल का बेटा भी है। काजला के अनुसार डॉ. परमजीत उनका फैमिली डॉक्टर है। काजला का आरोप है कि उनकी बहू के डॉ. परमजीत के साथ नाजायज संबंध हैं। इस कारण उनके बेटे और बहू का कोर्ट में तलाक का केस भी चल रहा है। डॉ. परमजीत ने उनकी बहू के साथ मिलकर कोर्ट में झूठी दलीलें भी कोर्ट में डलवाई हैं।
इसमें उनकी बहू ने ही उनके बेटे पर आरोप लगा रखे हैं। काजला के अनुसार उन्होंने इसकी शिकायत एसएसपी मोहाली को भी दे रखी है कि डॉ. परमजीत उनकी बहू को बहला-फुसला कर गलत काम करवा रहा है।
इस मामले में डॉ. परमजीत ने आरोप लगाया है कि काजला का बेटा नशेड़ी है और काजला ने कई बार अपनी बहू के साथ जबर्दस्ती करने की कोशिश की है। एक दिन अपने इलाज के लिए जब काजला की बहू मेरे पास आई तो उसने रोते हुए मुझे सारी बात बताई। डॉ. परमजीत ने कहा कि वह दोनों तो भाई-बहन की तरह हैं। वह तो सिर्फ एक लाचार महिला की मदद कर रहे हैं। वहीं काजला की बहू का कहना है कि डॉ. परमजीत और उनपर लगे सारे आरोप झूठे हैं। डॉ. परमजीत तो सिर्फ उनकी सहायता कर रहे हैं। उन्हें बेवजह बदनाम किया जा रहा है।
सेक्टर-27 प्रेस क्लब में हुए विवाद में एमएलआर रिपोर्ट के आधार पर केस दर्ज किया जाएगा। मामले में डीडीआर दर्ज कर ली गई है।
विजय कुमार, डीएसपी ईस्ट
hin_Deva hin_Deva hin_Deva hin_Deva hin_Deva hin_Deva awa_Deva